Kinnig a ran un doare all rak ne gavan ket mat strishaat an dibab da 1) ober gant ar stummoù ofisiel, 2)  brezhonekaat ar stummoù ofisiel, ha 3) ober gant ar stummoù a gaver e « yezh ar vro ». Dam soñj e ranker ober gant ar stummoù a zo en implij e brezhoneg evel memañ (komzet ha skrivet). Riskl a zo, gant an dibab a ginniger deomp, da vont war-zu stummoù nemaint ket en implij. Sklaer eo e vez graet gant stummoù brezhonek atav evit departamantoù zo (evit « Penn ar Bed » lakaomp) ; sklaer eo ivez e vez graet gant stummoù brezhonek a-wechoù evit departamantoù all (ar re o deus anvioù savet diwar anvioù menezioù da  skouer : Pireneoù Atlantel e-kichen Pyrénées Atlantiques, Pireneoù ar Reter/Sav-heol e-kichen Pyrénées Orientales) ; ken sklaer all eo ne reer ket e brezhoneg gant stummoù brezhonek(aet) evit departamantoù evel « Creuse », « Loir et Cher ». Daoust hag e-touez ar vrezhonegerien lennek pe ar vugale skoliet e brezhoneg ez eus unan bennak en deus klevet pe lennet traoù evel « Krueza » ur wech bennak ? Ma chinnig neuze : ober gant stummoù brezhonek pa vez, da lavarout eo evit departamantoù Breizh evel-just hag evit  un nebeud departamantoù all (roll da sevel, a-gevret, gant arguzennoù ha skouerioù) hag ober gant stummoù gallek evit ar re all (ne gav ket din e vefe talvoudus doujañ ouzh ar stummoù okitanek pe e yezhoù all en degouezh-se, er chontrol diouzh ar pezh a reer evit ar chêrioù pe ar stêrioù, rak ensavadurioù melestradurel eo an departamantoù). --Llydawr 6 Du 2006 da 17:28 (UTC)